Лъчезар Станчев
Къщата

chitanka.info

— Дайте пясък, дайте вар,

хоросан ще прави старият зидар!

— Защо му трябва хоросана?

— С хоросан и тухли той стена подхвана!

— За какво стената той издига?

Облаците горе ли ще стига?

— Няма да е тя една!

Той стена ще свърже със стена

и ще ги възсяда както кон се яха.

Най-отгоре ще постави стряха!

Той е майстор на постройки здрави,

нова къща ще направи!

— А кому е нужна тая къща?

— В тая къща вечер ще се връщат

моя татко, мойта мила мама

и сестра от мене по-голяма.

И за мене кът ще има,

ще живеем в нея четирима!

Дайте пясък, дайте вар!

Хоросан ще правим с тоя стар зидар!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.